stanford-oval/wikipedia huggingface dataset:
דנילו סיקאן
הערות שוליים

↑  Прем’єр-ліга. «Карпати» – «Зоря» – 0:1 (ВІДЕО) באתר הרשמי של קרפטי לבוב, 12 באוגוסט 2018 (באוקראינית)
↑  FIFA U-20 World Cup Poland 2019 - Matches - Ukraine - Korea Republic - FIFA.com באתר הרשמי של פיפ"א (באנגלית)
↑  FIFA 2022 World Cup qualifiers - Kazakhstan v Ukraine באתר הרשמי של אופ"א, 1 בספטמבר 2021 (באנגלית)
↑  Ruslan Rotan announces the composition of the Ukrainian Olympic team for the 2024 Summer Games באתר dynamo.kiev.ua, ‏ 3 ביולי 2024 (באנגלית)
| נבחרת אוקראינה – אולימפיאדת פריז 2024 |
| --- | --- | --- |
|  1 ירמקוב •  2 קרופסקי •  3 מרטיניוק •  4 טלוביירוב •  5 רובצ'ינסקי •  6 סיץ' •  7 אוצ'רטקו •  8 מיכאילנקו •  9 קרסנופיר •  10 בראהרו •   11 קהלאן •  12 פסיון • 13 סאליוק •  14 סיקאן • 15 ולטן • 16 בטהוב • 17 פדור • 18 קריסקיב • מאמן: רוטאן |  1 ירמקוב •  2 קרופסקי •  3 מרטיניוק •  4 טלוביירוב •  5 רובצ'ינסקי •  6 סיץ' •  7 אוצ'רטקו •  8 מיכאילנקו •  9 קרסנופיר •  10 בראהרו •   11 קהלאן •  12 פסיון • 13 סאליוק •  14 סיקאן • 15 ולטן • 16 בטהוב • 17 פדור • 18 קריסקיב • מאמן: רוטאן | אוקראינה |
דמנה

אזור דמנה כיום (2012)
דמנה הייתה עיר מקראית בשבט זבולון, אשר ניתנה לבני מררי הלויים, והיא אחת מארבעים ושמונה ערי הלויים, ערים בארץ ישראל שעם ישראל נצטווה בתורה להעניק ללויים ולכהנים.
העיר דמנה מוזכרת בתנ"ך בספר יהושע כא, לה: ”אֶת־דִּמְנָה֙ וְאֶת־מִגְרָשֶׁ֔הָ אֶֽת־נַהֲלָ֖ל וְאֶת־מִגְרָשֶׁ֑הָ עָרִ֖ים אַרְבַּֽע”, שם מתבהר כי היא אחת מערי הלויים.
דמנה הייתה כנראה מרכזה של בקעת בית נטופה, בקעה בגליל התחתון, ושימשה כמרכז אדמיניסטרציה באזור.
שם העיר

חוקרים רבים טוענים כי דמנה היא בעצם שיבוש של שם העיר "רמון" (או "רמונו", "רמונה"), ושהיא למעשה מקבילתה של דמנה בספר דברי הימים א'. בעקבות כך הם סבורים כי זו גם הכוונה לעיר רמונו המוזכרת בתנ"ך בספר דברי הימים: ”לִבְנֵ֣י מְרָרִי֮ הַנּוֹתָרִים֒ מִמַּטֵּ֣ה זְבוּלֻ֔ן אֶת־רִמּוֹנ֖וֹ וְאֶת־מִגְרָשֶׁ֑יהָ אֶת־תָּב֖וֹר וְאֶת־מִגְרָשֶֽׁיהָ”.
הערות שוליים

↑  מ"ג יהושע כא לה – ויקיטקסט, באתר ויקיטקסט
↑  משה דוד קאסוטו, נפתלי הרץ טור-סיני, שמואל ייבין, בנימין מזר, אנציקלופדיה מקראית, כרך ב, ישראל: מוסד ביאליק, 1954, עמ' 671
↑  דמנה, באתר מילון אבניאון
↑  מ"ג דברי הימים א ו סב – ויקיטקסט, באתר ויקיטקסט
| ערי הלויים |
| --- | --- | --- |
| בני גרשון (ערים מיששכר, מאשר, מנפתלי ומחצי המנשה המזרחי) | בְּעֶשְׁתְּרָה • גולן • דברת • חֶלְקָת • חַמֹּת דֹּאר • יַרְמוּת • מִשְאָל • עַבְדּוֹן • עין גנים (אתר מקראי) • קֶדֶש • קַרְתָּן • קִשְׁיוֹן • רְחׁב |  |
| בני קהת (ערים מאפרים, מדן ומחצי המנשה המערבי) | שכם • גזר • קִבְצַיִם • בֵּית חוֹרֹן • אַיָּלוֹן • אֶלְתְּקֵא • גִבְּתוֹן • גַּת רִמּוֹן •  תַּעְנַךְ |  |
| בני מררי (ערים מראובן, מגד ומזבולון) | בֶּצֶר • דִּמְנָה • חשבון • יַהְצָה • יַעְזֵר • יקנעם • מַחֲנַיִם • מֵיפַעַת • נהלל • קְדֵמוֹת • קַרְתָּה • רָמת |  |
הבחירות הפרלמנטריות ברוסיה 1993

הבחירות הפרלמנטריות ברוסיה (Выборы в первую Государственную думу Российской Федерации) לדומה הממלכתית של רוסיה נערכו לראשונה בשנת 1993 לאחר פירוק ברית המועצות וחידוש הדומה.
מפלגת "הבחירה של רוסיה" שזכתה ב-64 מקומות כללה תומכי הרפורמות של הנשיא בוריס ילצין ומנהיגיה היו יגור גאידר, אנטולי צ'ובאיס ואלה פמפילובה. אומנם יגור גאידר לא הצליח לקבל את תמיכת הדומה לתפקיד ראש הממשלה.
תוצאות הבחירות

| מפלגה | קולות | אחוזים | מנדטים |
| --- | --- | --- | --- |
| המפלגה הליברל דמוקרטית | 12,318,562 | 22,92% | 64 |
| הבחירה של רוסיה | 8,339,345 | 15,51% | 64 |
| המפלגה הקומוניסטית | 6,666,402 | 12,40% | 42 |
| נשות רוסיה | 4,369,918 | 8,13% | 23 |
| המפלגה האגררית של רוסיה | 4,292,518 | 7,99% | 37 |
| יאבלינסקי - בולדירב - לוקין (יאבלוקו) | 4,233,219 | 7,86% | 27 |
| מפלגת האמון והייחוד הרוסי | 3,620,035 | 6,73% | 22 |
| המפלגה הדמוקרטית של רוסיה | 2,969,533 | 5,52% | 14 |
| התנועה הרוסית לרפורמות דמוקרטיות | 2,191,505 | 4,08% | 5 |
| התנועה הקונסרבטיבית האקולוגית הרוסית "קדר" | 406,789 | 0,76% | 1 |
| כבוד וחמלה | 375,431 | 0,70% | 3 |
| גוש איחוד הבחירות | 1,038,193 | 1,93% | 10 |
| עתיד רוסיה - שמות חדשים | 672,283 | 1,25% | 2 |
| עצמאיים (שאינם חברי מפלגה) | - | 32,50% | 130 |
| הצבעות כנגד כולם | 2,267,963 | 4,22% | - |
| הצבעות פסולות | 3,946,002 | 6,84% | - |
| סך הכול (54,81% מכלל האוכלוסייה) | 58,187,755 | 100,00% | 450 |
דייוויד קיז

| --- | --- |

 לידה:  1984 (בן 40 בערך) לוס אנג'לס, ארצות הברית 
 מדינה:  ישראל 
 השכלה:  אוניברסיטת קליפורניה בלוס אנג'לס  Shalhevet High School 
 
דייוויד קיז (באנגלית: David Keyes) (נולד ב-1984) הוא איש יחסי ציבור ופעיל זכויות אדם ישראלי-אמריקאי. שימש כמנכ"ל ארגון זכויות האדם האמריקאי Advancing Human Rights, מייסד שותף של ארגון CyberDissidents.org ומייסד פלטפורמת Movements.org לדמוקרטיזציה של זכויות אדם בעולם. עיתון הניו יורק טיימס כינה את קיז "חלוץ באקטיביזם אינטרנטי". בין השנים 2016–2018 כיהן כיועץ לתקשורת זרה של ראש ממשלת ישראל, בנימין נתניהו.
נתניהו שיבח את קיז על "תרומתו האדירה למאמצי ההסברה הישראלים" ועל ה-"קליפים פורצי הדרך" שהגה ונצפו על ידי מיליוני אנשים בעולם. הפרשן הפוליטי עמית סגל אמר שקיז היה "אחראי לאחד מהישגי הניו מדיה הגדולים בהיסטוריה."
קיז נולד בלוס אנג'לס, קליפורניה. הוא סיים בהצטיינות תואר ראשון בלימודי המזרח התיכון באוניברסיטת UCLA ותואר שני בלימודי דיפלומטיה באוניברסיטת תל אביב. ב-2006 התגורר בקהיר ועסק בלימוד ערבית, ולאחר מכן עלה לישראל יחד עם משפחתו. כיום מתגורר בניו יורק.
ראשית חייו

קיז נולד בלוס אנג'לס, קליפורניה. הוא למד בבתי הספר התיכוניים שלהבת ו-University High School. בנעוריו דורג כשחקן טניס מוביל בקליפורניה, והתחרה במספר רב של תחרויות לאומיות בארצות הברית. הוא התאמן במשך זמן מה על ידי אנדרה אגאסי, ושאף להיות שחקן טניס מקצועי.
קיז הוא בוגר בהצטיינות של תואר ראשון בלימודי המזרח התיכון מאוניברסיטת קליפורניה שבלוס אנג'לס. בזמן לימודיו בקולג' הקים קבוצת סטודנטים אשר כונתה "סטודנטים נגד דיקטטורים", ופרסם מאמרים בעיתון האוניברסיטה של UCLA. לאחר שעלה לישראל, שירת קיז בחטיבה האסטרטגית של צה"ל וסיים תואר שני בדיפלומטיה מאוניברסיטת תל אביב. קיז דובר אנגלית, עברית וערבית.
קריירה > פעילות בנושא זכויות אדם

בזמן שעבד עם נתן שרנסקי בישראל, קיז הקים את פלטפורמת CyberDissidents, אתר שמטרתו הייתה "להשמיע את קולם של פעילים דמוקרטיים במזרח התיכון". האתר היווה מאגר מידע ופלטפורמה למתנגדי משטר ממדינות המזרח התיכון שביקשו להגיע לקהלים רחבים בעולם. בכנס שאורגן על ידי נשיא ארצות הברית לשעבר, ג'ורג' בוש הבן, קיז נשא את הנאום המרכזי והסביר את מטרת הפלטפורמה שלו: "להפוך את מתנגדי המשטר לסלבריטאים".
ב-2008 קיז ארגן הפגנה מחוץ לשגרירות מצרים בתל אביב במחאה על מעצרו המתמשך של הבלוגר המצרי כרים עאמק. סגן הקונסול המצרי שוחח עם המפגינים ואמר שכלל לא הכיר את סיפור מאסרו של עאמר.
בפברואר 2010, קיז פרסם מאמר ביקורתי כלפי האיסור על גלישה לאתר יוטיוב בטורקיה. קיז כתב שהסטטוס לו זכתה טורקיה כ-"בירת תרבות אירופאית" צריך להישלל כל עוד האיסור על גלישה ביוטיוב עומד בתוקף. המאמר יצר תנועת מחאה למען חופש הביטוי בטורקיה לאחר שפורסם בתקשורת הטורקית. באוקטובר 2010 ממשלת טורקיה הסירה את האיסור, אף על פי שמדי פעם חוסמת את הגלישה אליו.
בשנת 2010 יצר עם קיז קשר מייסד ארגון זכויות האדם Human Rights Watch, רוברט ברנשטיין. ברנשטיין היה מעוניין במציאת דרכים חדשות לפתיחתן של חברות סגורות, וראה פוטנציאל בעשייתו של קיז בנושא. כך הקימו יחד את ארגון Advancing Human Rights.
ב-2011 קיז הציע לארגן מרוץ גרנד פרי לנשים סעודיות, במחאה על האיסור על נשים לנהוג במדינה. ע"פ קיז, מטרת הקמפיין הייתה לעודד את בית המלוכה הסעודי לחזק את זכויות הנשים במדינה. במהלך ריאיון לרשת MSNBC קיז הציג שוט אשר שימש לדבריו את השלטונות בסעודיה להצליף בנשים שהורשעו בעזיבת ביתן ללא ליווי של קרוב משפחה. העורך הבכיר של המגזין Commentary כינה את הקמפיין שהוביל קיז למען זכויות נשים בערב הסעודית "קמפיין זכויות האדם המתוחכם ביותר ב-2011".
ב-2012 החל לנהל קיז את Movements.org, פלטפורמה לקידום זכויות אדם שהוקמה ב-2008 על ידי ג'ארד כהן, מנהל Google Ideas. כהן חיפש שותף שינהל את הפלטפורמה יחד עמו, וציין כי התרשם לטובה מ-"הרשת הווירטואלית יוצאת הדופן של מתנגדי משטר במזה"ת ובאפריקה" אותה הקים קיז. בשנת 2013 ארגון Movements הכריז על קמפיין "חודש ההערכה לדיקטטורים", יוזמה שמטרתה לתת במה לפעילי זכויות אדם שהשתמשו בסאטירה כדי להגחיך שלטונות מדכאים. בשנת 2014 הפך קיז את הארגון לפלטפורמה לדמוקרטיזציה של זכויות אדם.
בשנת 2013 התעמת דייוויד קיז עם שר החוץ של איראן, ג'וואד ט'ריף בניו יורק, בנושא זכויות האדם באיראן. קיז שאל את ט'ריף מתי מאג'יד טוואקולי, אחד מפעילי זכויות האדם המובילים באיראן, ישוחרר מהכלא. בתגובה אמר ט'ריף: "אינני מכיר אותו". מיד לאחר מכן, אלפי איראנים פרסמו תגובות נסערות על כך ששר החוץ של מדינתם לא מכיר את אחד האסירים המפורסמים במדינה. בהמשך לכך, זכה טוואקולי לחופשה נדירה מהכלא, וקיז אמר כי הוא "התמלא אושר" לשמוע שהיה שותף לתהליך.
בנובמבר 2013 פרסם קיז מאמר יחד עם גארי קספרוב, אלוף העולם בשחמט לשעבר ומועמד לנשיאות רוסיה. במאמר הושקה יוזמתו החדשה של קיז, Dissidents Squared, שמטרתה שינוי שמם של רחובות וכיכרות מחוץ לשגרירויות של דיקטטורות במדינות בעולם, לשמם של מתנגדי משטר בולטים ממדינות אלה.
קריירה > פעילות סאטירית

קיז הוא חבר ב-Disruptor Foundation, ארגון שמטרתו לעורר מודעות לחדשנות דיסרפטיבית, המעודדת אנשים לפעול באופן לא שגרתי כדי לקדם שינויים משמעותיים בחברה. ב-2015 השיק קיז מספר קמפיינים הומוריסטיים בהם צילם עצמו "מותח" ומגחיך דיפלומטים איראניים וסעודים.
בחודש אפריל 2015, שר החוץ של איראן ט'ריף נשא דברים באוניברסיטת ניו יורק. מחוץ לאולם בו דיבר, הוביל קיז אירוע אלטרנטיבי שבו "נחגג" ההישג האיראני של הוצאתם להורג של יותר מ-1000 בני אדם בתוך שנה וחצי. קיז החנה אוו גלידה ברחוב מחוץ לאולם בו נאם ט'ריף, והציע גלידה חינם לעוברים ושבים לכבוד המאורע.
באביב 2015 שגרירות סעודיה בארצות הברית הודיעה על קיום הכנס המרכזי שלה במלון Gaylord National Resort And Convention Center. קיז ניצל את ההזדמנות לציין את נושא זכויות הנשים והלהט"ב בסעודיה (בפרפרזה על המונח האמריקאי לקהילה ההומוסקסואלית, Gay), וארגן "מסיבת גייז" בלובי של מלון Gaylord. באירוע נשא קיז נאום שכותרתו "עבדאללה: תן לנשות הממלכה לנהוג", בערבית שוטפת.
בקיץ של אותה שנה ארב קיז למשלחת הדיפלומטית האיראנית למשא ומתן עם המעצמות בווינה בנושא הסכם הגרעין, וביקש מהם "לבחור מי האסיר הפוליטי האיראני המועדף עליהם". במסדרון בתוך המלון נתקל קיז בוונדי שרמן, הנציגה האמריקאית הבכירה למשא ומתן ואמר לה: "ברכות על הצלחתך בהפחתת קצב ההוצאות להורג באיראן לפעם בשעתיים וחצי בלבד". בתגובה הפילה שרמן את תיקה.
דובר ראש ממשלת ישראל לתקשורת הזרה

במרץ 2016, קיז מונה לדוברו של ראש ממשלת ישראל לתקשורת הזרה. הוא החליף בתפקיד זה את מארק רגב, אשר מונה לכהן כשגריר ישראל בבריטניה. בכיר ישראלי המקורב לרה"מ נתניהו גייס באופן אישי את קיז לתפקיד, לאחר שהוא נודע בתור "ילד הפלא של האקטיביזם האינטרנטי".
קיז קידם את פעילותו של נתניהו ברשתות החברתיות. בתוך כמה חודשים פרסם נתניהו סדרה של סרטוני וידאו אשר זכו ליותר מ-40 מיליון צפיות ברחבי העולם. הג'רוזלם פוסט דיווח כי סדרת הסרטונים הויראליים של נתניהו "נושאת את חתימתו של דייוויד קיז."
אחד הסרטונים המפורסמים ביותר של נתניהו נכתב על ידי קיז, בתגובה לטבח שאירע באורלנדו ביוני 2016. בווידאו אמר נתניהו כי הנפגעים בטבח הם קורבנות הומופוביה וחוסר סובלנות, וקרא לאנשים לא להיכנע לשנאה ולפחד. נתניהו קרא לצופיו לנחם את קהילת הלהט"ב: "נחמו אותם, תאמרו להם שאתם עומדים יחד איתם, ושתמיד נזכור את הקורבנות". עיתון ה-Financial Times כינה את הסרטון "יצירת מופת של תגובה לטרגדיה", והוא זכה ליותר מ-22 מיליון צפיות. סרטון אורלנדו הפך לסרטון הווידאו הנצפה ביותר של ראש הממשלה נתניהו בכל שנות כהונתו כראש ממשלת ישראל. העיתונאי הישראלי עמית סגל כתב עליו בשנת 2016: "קיז אחראי לאחד ההישגים הכי גדולים בהיסטוריה של הניו מדיה, בטח של ראש ממשלה בישראל אבל גם מנהיגים בעולם. סרטון תנחומים של נתניהו לטבח באורלנדו, בקהילה הגאה, שזכה ל-24 מיליון צפיות, זה מספרים פסיכיים."
בשנת 2016 אמר קיז כי לישראל יש מידע קונקרטי ממקורות בעולם הערבי על כך שממשל אובמה סייע לניסוח הצעה של מועצת הביטחון של האו"ם המגנה את ישראל על בנייתה בגדה המערבית ובמזרח ירושלים, וכי הממשל "לחץ בחוזקה" לקדם הצעה זו.
ביוני 2018, קיז היה מעורב ביצירת קליפ ויראלי שבו נתניהו הציע לחלוק טכנולוגיות מים עם איראן, אשר סבלה מתקופת בצורת. הקליפ זכה לכמיליון צפיות בתוך חמישה ימים. במקביל לכך כ-100,000 איראנים הצטרפו לחשבון הטלגרם בפרסית של ממשלת ישראל בתוך כ-24 שעות ממועד השקתו. הקליפ של נתניהו זכה לסיקור נרחב באיראן, ולתגובות חיוביות מגורמים רבים במדינה. העיתונאי אלי לייק ממגזין Bloomberg ציין לטובה את גישתו "המהפכנית" של קיז מתקופתו כפעיל זכויות אדם, אשר השפיעה על נתניהו לשוחח ישירות אל העם האיראני.
ביולי 2018 דווח כי קיז היה מועמדו של נתניהו להחלפת דני דנון כשגריר ישראל לאו"ם.
בדצמבר 2018 קיז פרש מתפקידו ועבר לשוק הפרטי.
האשמה בהטרדה מינית

טרם תחילת כהונתו בלשכת ראש הממשלה, עבר קיז תהליך סיווג ביטחוני ארוך אשר כלל בדיקות לגבי היסטוריה פלילית, ביצוע עבירות ועוד. כחלק מתהליך זה, אף עבר בדיקת פוליגרף שבה נשאל האם היה מעורב בביצוע פשעים כלשהם בכלל, ועבירות מיניות בפרט.
ב-4 באפריל 2016, יום לאחר מינויו לדובר ראש ממשלת ישראל לתקשורת הזרה, טענה צעירה אמריקאית אנונימית כי קיז תקף אותה מינית. קיז הכחיש את הטענה, וטען שהמעשים היו בהסכמתה. בספטמבר 2018 פרסמה ג'וליה סאלזאר, מתמודדת לסנאט של מדינת ניו-יורק, כי הותקפה מינית על ידי קיז. מאז עלו טענות מצדן של נשים נוספות, רובן באנונימיות, אך לא הוגשה נגד קיז כל תלונה. בעקבות פרשה זאת קיז יצא לחופשה מתפקידו כדובר ראש ממשלת ישראל לתקשורת הזרה. אגף המשמעת בנציבות שירות המדינה הודיע בנובמבר 2018 כי אין בסמכותו לחקור את האירועים, שכן חלקם התרחשו טרם כניסתו לתפקיד, ואחרים התרחשו מחוץ למסגרת העבודה.
בדצמבר 2018 הודיע קיז על פרישתו מלשכת רה"מ. עם פרישתו של קיז, אמר נתניהו: "אני מודה לדייוויד קיז על תרומתו למאמצי ההסברה של מדינת ישראל... דייוויד היה חלוץ בתחום הווידאו, ומיליוני אנשים ברחבי העולם נחשפו וקיבלו באהדה את הסרטונים אותם יצר..."
הערות שוליים

↑  http://advancinghumanrights.org/people#dkeyes
↑  Keyes to be PM’s English language spokesman, The Jerusalem Post | JPost.com
↑  Stephie Grob Plante, Google wants to bring out the digital activist in you, www.timesofisrael.com (באנגלית)
↑  Keyes, David (2010-02-16). "Turkey's Internet Repression". Wall Street Journal (באנגלית אמריקאית). ISSN 0099-9660. נבדק ב-2020-01-01.
↑  Robert L Bernstein, Doug Merlino, Speaking freely: my life in publishing and human rights, 2016. (באנגלית)
↑  Harris, Sam (2015-04-19). "Crowdsourcing Freedom" (באנגלית). נבדק ב-2020-01-01.
↑  Majid Tavakoli, prominent Iranian political prisoner, freed after Facebook backlash, www.cbsnews.com (באנגלית)
↑  Keyes, Garry Kasparov And David (2013-11-13). "Issuing a Streetwise Challenge to Dictators". Wall Street Journal (באנגלית אמריקאית). ISSN 0099-9660. נבדק ב-2020-01-01.
↑  FELLOWS: K, Disruptor Awards (באנגלית)
↑  William Booth, Netanyahu’s new spokesman liked to ‘punk’ Iranian diplomats, Washington Post (באנגלית)
↑  In crisis after crisis, Israel is losing the public relations war. Is it winnable?, Los Angeles Times, ‏2018-08-08 (באנגלית)
↑  Netanyahu falls in love with video clips, the new Israel-Palestinian battleground, The Jerusalem Post | JPost.com
↑  Subscribe to read | Financial Times, www.ft.com
↑  רינה מצליח, ‏שש עם רינה מצליח - 26.7.2016, באתר ‏מאקו‏, 26 ביולי 2016
↑  "Jewish Insider's Daily Kickoff: July 30, 2018". Haaretz (באנגלית). 2018-07-30. נבדק ב-2020-01-01.
↑  New PM spokesman 'unequivocally' denies sexual assault allegation, The Jerusalem Post | JPost.com
↑  צעירה טוענת: "יועצו החדש של נתניהו לתקשורת זרה תקף אותי מינית", באתר מעריב אונליין, 5 באפריל 2016
↑  גל"צ: "יועצו החדש של נתניהו תקף אותי מינית"
↑  "Julia Salazar for State Senate on Twitter". Twitter. נבדק ב-2018-09-11.
↑  הארץ, דיווח: 12 נשים העידו עד כה שדיוויד קיז דוברו של נתניהו הטריד אותן מינית, באתר הארץ, 12 בספטמבר 2018
↑  "יועץ רה"מ - סכנה לנשים": האזהרה והתקיפות בבית, באתר ynet, 14 בספטמבר 2018
↑  "נסגר התיק בפרשת הטענות להטרדה נגד דובר רה"מ לתקשורת הזרה, באתר ynet, 29 בספטמבר 2018
↑  Netanyahu's adviser accused of sexual assault, including by NY politician, resigns, NBC News (באנגלית)
↑  i24NEWS, www.i24news.tv
דירוג המשחק ההוגן של אופ"א

דירוג המשחק ההוגן של אופ"א שימש בשנים 1995–2015 להענקת 3 כרטיסים נוספים להעפלה לליגה האירופית על ידי אופ"א, לקבוצות שהפגינו התנהגות ספורטיבית ונמנעו מהפגנת אלימות או כוחנות. החל מ-2015 הדירוג מעניק מענק כספי למדינות הזוכות.
2015-1995

בכל שנה הוענק לשלוש הליגות בעלות הניקוד הגבוה ביותר בדירוג המשחק ההוגן של אופ"א כרטיס נוסף לסיבוב המוקדמות הראשון של הליגה האירופית. התנאי לקבלת הכרטיס הנוסף הוא מינימום של משחקי ליגה אשר נקבע מראש, וניקוד ממוצע מינימלי של 8.0 בדירוג המשחק ההוגן. כרטיסים אלו הוענקו לקבוצות הנמצאות במקום הראשון בדירוג המשחק ההוגן המקומי של כל ליגה ושלא קיבלו כרטיס לליגת האלופות או לליגה האירופית בדרך אחרת לפי שיטת הדירוג של אופ"א. שיטה זו בוטלה עם תחילת עונת 2016/17.
לפני ביטולו של גביע אופ"א, שימש דירוג המשחק ההוגן, להענקת 3 כרטיסים למוקדמות הגביע. הקבוצה שהייתה בעלת הניקוד הגבוה ביותר של בדירוג המשחק ההוגן של אופ"א, ואשר לא קיבלה כרטיס לליגת האלופות או לליגה האירופית בדרך אחרת, זכתה בכרטיס לסיבוב המוקדמות הראשון של גביע אופ"א. הקבוצות אשר היו במקומות השני והשלישי הצטרפו להגרלה יחד עם 8 הליגות במקומות הראשונים בדירוג המשחק ההוגן. הקבוצות בהגרלה זכו בכרטיס לסיבוב המוקדמות הראשון של גביע אופ"א.
2015-היום

ישנן 3 קטגוריות אשר לכל אחת דירוג משלה: משחק הוגן, התנהגות הוגנת של המועדון, והתנהגות הוגנת של הקהל. המדינות מקבלות נקודות עבור כל אחת מהקבוצות אשר משתתפת במשחק רשמי באחד ממפעלי אופ"א ומשחקי הנבחרות, עבור כל אחת מהקטגוריות השונות. התאחדות אחת לא יכולה לזכות ב-2 קטגוריות שונות. הזוכות בכל קטגוריה זוכות למענק כספי.
שיטת הדירוג

כלל הקבוצות בהתאחדות כדורגל מקומית משפיעות על הניקוד בדירוג המשחק ההוגן של אופ"א, כאשר הן משחקות במשחק רשמי באחד ממפעלי אופ"א. בנוסף, גם משחקים של הנבחרת הלאומית של אותה התאחדות משפיעים על הדירוג. הניקוד עבור הדירוג נאסף בין התאריכים ה-1 ביוני עד ה-31 במאי של השנה שאחרי. ניקוד מתקבל עבור "משחק הוגן" לפי הקריטריונים הבאים:
כרטיסים - ניקוד זה יגיע למקסימום של 10 נקודות ואפשרות לניקוד שלילי.
בכל משחק תקבל כל קבוצה 10 נקודות.
עבור כל כרטיס צהוב אשר ישלף לחובתה תפסיד הקבוצה נקודה אחת.
עבור כל כרטיס אדום אשר ישלף לחובתה תפסיד הקבוצה 3 נקודות.
במידה והכרטיס האדום נשלף לאחר שני כרטיסים צהובים הניקוד יהיה זהה לאדום ישיר, אך במידה וישלף אדום ישיר לאחר צהוב ראשון תפסיד הקבוצה 4 נקודות.
משחק חיובי - ניקוד זה יגיע למקסימום של 10 נקודות, ומינימום של נקודה אחת.
ניקוד חיובי יתקבל עבור משחק התקפי, זירוז המשחק, ניסיון למקסם את זמן המשחק וניסיון לכיבוש שערים.
ניקוד שלילי יתקבל בעקבות האטת המשחק, בזבוזי זמן, ריבוי עבירות והתחזויות.
כיבוד היריב - ניקוד זה יגיע למקסימום של 5 נקודות, ומינימום של נקודה אחת.
כיבוד השופט - ניקוד זה יגיע למקסימום של 5 נקודות, ומינימום של נקודה אחת.
ניקוד חיובי יתקבל עבור קבלת שריקות גבוליות ללא מחאה.
ניקוד שלילי יתקבל בעקבות ויכוחים עם השופט.
התנהגות הנהלת הקבוצה - ניקוד זה יגיע למקסימום של 5 נקודות, ומינימום של נקודה אחת.
הניקוד ייקבע לפי התנהגות הנהלת הקבוצה מול בעלי תפקיד בקבוצה היריבה והקהל, והתנהגות מול התקשורת.
התנהגות הקהל - ניקוד זה יגיע למקסימום של 5 נקודות, ומינימום של נקודה אחת.
ניקוד חיובי יתקבל עבור דחיפת הקבוצה ועידודה במהלך המשחק על ידי שירה ושילוט.
ניקוד שלילי יתקבל בעקבות קללות, ניסיון להפחדת היריב ופגיעה ברוח הספורטיבית של המשחק.
ניקוד זה יכלל רק במידה וישנו קהל משמעותי באצטדיון.
מספר הנקודות הכולל יחולק במספר הנקודות המקסימלי אליו קבוצה יכלה להגיע (40 במשחק רגיל, 35 במידה ולא היה קהל), ויוכפל ב-10 כך שיתקבל מספר בין 0 ל-10 בעל 3 ספרות אחר הנקודה. המספר שהתקבל לא יעוגל (לדוגמה, 2/3 8 יהיה 8.666).
זוכות דירוג המשחק ההוגן

| שנה | המדינה הזוכה | הקבוצה הזוכה | זוכות ההגרלה> מדינה | זוכות ההגרלה> קבוצה | זוכות ההגרלה> מדינה | זוכות ההגרלה> קבוצה |
| --- | --- | --- | --- | --- | --- | --- |

| 1995 | נורווגיה | ויקינג פ.צ. | אנגליה | לידס יונייטד | לוקסמבורג | אווניר בגן פ.צ. |
| 1996 | שוודיה | מאלמה | רוסיה | צסק"א מוסקבה | פינלנד | ג'אז פורי פ.צ. |
| 1997 | נורווגיה | בראן | אנגליה | אסטון וילה | שוודיה | ארברו |
| 1998 | אנגליה | אסטון וילה | פינלנד | FinnPa | נורווגיה | מולדה |
| 1999 | סקוטלנד | קילמרנוק | נורווגיה | בודה/גלימט | אסטוניה | JK Viljandi Tulevik |
| 2000 | שוודיה | נורשפין | בלגיה | ליארסה | ספרד | ראיו וייקאנו |
| 2001 | בלארוס | שחטיור סליהורסק | פינלנד | MyPa | סלובקיה | FK Púchov |
| 2002 | נורווגיה | בראן | אנגליה | איפסוויץ' טאון | צ'כיה | Sigma Olomouc |
| 2003 | אנגליה | מנצ'סטר סיטי | צרפת | לאנס | דנמרק | אסביירג |
| 2004 | שוודיה | Öster | ארמניה | מיקה פ.צ. | אוקראינה | Illichivets |
| 2005 | נורווגיה | וייקינג פ.צ. | גרמניה | מיינץ 05 | דנמרק | אסביירג |
| 2006 | שוודיה | Gefle | בלגיה | Roeselare | נורווגיה | בראן |
| 2007 | שוודיה | Häcken | פינלנד | MyPa | נורווגיה | לילסטרום |
| 2008 | אנגליה | מנצ'סטר סיטי | גרמניה | הרטה ברלין | דנמרק | Nordsjælland |
| שנה | מקום ראשון | קבוצה | מקום שני | קבוצה | מקום שלישי | קבוצה |
| 2009 | נורווגיה | רוזנבורג | דנמרק | ראנס | סקוטלנד | מאת'רוול |
| 2010 | שוודיה | Gefle | דנמרק | ראנס | פינלנד | MyPa |
| 2011 | נורווגיה | אלסנדס (Aalesund FK) | אנגליה | פולהאם | שוודיה | מאת'רוול (BK Häcken) |
| 2012 | נורווגיה | Stabæk Fotball | פינלנד | MyPa | הולנד | טוונטה אנסחדה |
| 2013 | שוודיה | Gefle | נורווגיה | Tromsø IL | פינלנד | IFK Mariehamn |
| 2014 | נורווגיה | Tromsø IL | שוודיה | IF Brommapojkarna | פינלנד | MyPa |
| 2015 | הולנד | גו אהד איגלס | אנגליה | וסטהאם יונייטד | צפון אירלנד | UCD |
הערות שוליים

↑  דירוג המשחק ההוגן של אופ"א
↑  דירוג נורווגיה 2002 ארכוב מאתר אופ"א
↑  דירוג שוודיה 2006 (PDF) באתר אופ"א
↑  דירוג שוודיה 2007 (PDF) באתר אופ"א
↑  דירוג אנגליה 2008 (PDF) באתר אופ"א
↑  Sweden top Fair Play rankings, באתר אופ"א, ‏10 במאי 2010
↑  Fair Play bonus for Norway, England and Sweden, באתר אופ"א, ‏16 במאי 2011
↑  Norway wins UEFA Respect Fair Play ranking, באתר אופ"א, ‏7 במאי 2012
הבחירות הפרלמנטריות ברוסיה 1995

הבחירות לדומה הממלכתית נערכו ב-17 בדצמבר 1995, כשאחוז החסימה הוגבל ל-5%. מסעות הבחירות של המפלגות הדמוקרטיות שתמכו בבוריס ילצין לוו בהאשמת הקומוניסטים כמי שעלולים להפוך את רוסיה שוב למדינה סוציאליסטית, וכיוון שמרבית התקשורת ברוסיה הייתה בידי האוליגרכים הרוסיים, תומכי ילצין, לא היה סיקור תקשורתי הוגן והוא נטה לטובת הרפורמטורים של ילצין.
בבחירות השתתפו 43 מפלגות. זהו מספר שיא של מפלגות שמתמודדות על מקום בדומה.
תוצאות

בבחירות השתתפו 993 משקיפים זרים מ-61 מדינות. מתוכן, 434 באו ממדינות החברות בארגון לביטחון ולשיתוף פעולה באירופה. שגריר האיחוד האירופי במוסקבה, מייקל אמרסון, העריך את הבחירות כבחירות "הוגנות וחופשיות", זאת על אף שהסיקור התקשורתי היה מוטה ונשלט על ידי  לרעת הקומוניסטים.
על אף הטיות התקשורת והסיקור החיובי של הממשלה, הקומוניסטים זכו בבחירות אלו והפכו למפלגה הגדולה ביותר והיא המשיכה להיות המפלגה הגדולה ביותר עד לבחירות 2003.
דממה מדברת

|  מידע כללי |
| --- | --- |
 מאת:  אקהרט טולה
 שפת המקור:  אנגלית
 הוצאה
 תאריך הוצאה:  2003
 הוצאה בעברית
 הוצאה:  פראג
 תרגום:  עדי יותם
 קישורים חיצוניים
 הספרייה הלאומית:  002473004
 
דממה מדברת (באנגלית: Stillness Speaks) הוא ספר רוחני ופילוסופי מאת אקהרט טולה.
תוכן

הספר הוא אסופת קטעים קצרים המיועדים להגות, לקשב ולמדיטאציה. ספר זה משתמש במילים, שבמהלך הקריאה הופכות למחשבות. אך אלה אינן מחשבות רגילות - המחשבות שחוזרות על עצמן, האנוכיות, "הרועשות, הזועקות לתשומת לב". לכן טוען טולה שזה לא ספר כמו כל הספרים, כי מילים הופכות למחשבות, שהרי ספר מסוג זה מחויב למילים המבטאות מחשבות, רגשות, רצונות. אך לא מדובר בסתם מחשבות רגילות. מדובר בהתמקדות זו, בעבודה זו של "עוצמת המחשבה" אשר בזכותה מגדיל האדם את יכולותיו להגיע אל השקט הפנימי, הודות לכישוריו ולתרגוליו על-מנת להרגיע את המחשבות, הרגשות והפעולות.
טולה מנחה את הקורא למודעות, כדי לעמוד בצורה מודעת על מחשבותיו, שחוזרות על עצמן, במיוחד האנוכיות, הרועשות, הזועקות לתשומת לב. המחשבות שמפריעות לגוף ולנפש להתארגן כראוי בחיים הארציים.
טולה מתמקד בבחירת מילים מדויקות, ולאחר כל קטע, מבקש מהקורא להגות בקטע, לספוג אותו פנימה, באמצעות הסימן הזה ~. לאחר כל סימן כזה ~ יש להפסיק את הקריאה ולממש את עצותיו. טולה נחשב למורה רוחני של אנשים רבים, במיוחד בזכות ספרו: "כוחו של הרגע הזה", שם התרגול הפילוסופי עולה על הכול. שם היכולת האנושית מתמקדת בריכוז ברגע הזה, עכשיו, לא העבר ולא העתיד. בספר "דממה מדברת" טולה שואב דימויים מהתנ"ך, מתאור אליהו הנביא: "קול דממה דקה", והכוונה לנוכחותה של שתיקה מוחלטת. טולה נותן לקורא כמה אמצעים ותרגילים מעניינים. אחד מהם עולה בשאלתו: "האם הסבל באמת חשוב?" ותשובתו היא:
כן ולא. אלמלא סבלתם כפי שאתם סובלים, כבני אדם לא היו בכם כל עומק, ענווה או חמלה. לא הייתם קוראים עכשיו ספר זה. הסבל סודק את קליפת האגו, וזו הנקודה שבה הוא ממלא את תפקידו. הסבל נחוץ עד אשר אתם מכירים בכך שהוא איננו נחוץ
המסר העיקרי בספר מדבר על כך שאם אדם יתחבר אל הדממה שבתוכו, יוכל להרגיע ולהשקיט את מחשבותיו ורגשותיו, יגלה שלווה, סיפוק ואפילו בהירות רבה יותר בזכות המודעות. הקורא ילמד גם כיצד להרחיב את הדממה והשקט הפנימיים למרחבים ולמעמקים של הנשמה.
"המחשבות שבספר הזה אינן אומרות הביטו בי", אלא במפורש הרבה פחות אנוכיות, הן אומרות "הביטו מעבר לי", המחשבות נובעות מן הדממה ואל הדממה תשובנה. "דממה זו היא גם השקט הפנימי, היא מהות הקיום האמיתית ביותר של האדם ולכן כל אחד יוכל למצוא אותה כאן, בדממה הפנימית: "הדממה הפנימית היא זו שתושיע את העולם ותשנה אותו".